62025CO0316_INF
Ordonanța Curții (Camera a șaptea) din 3 februarie 2026 –Regione Umbria
(Cauza C‑316/25)
„Trimitere preliminară – Articolul 99 din Regulamentul de procedură al Curții – Răspuns care poate fi în mod clar dedus din jurisprudență – Achiziții publice – Directiva 2014/24/UE – Articolul 12 alineatul (4) – Atribuire a unui contract unei instituții publice neeconomice fără recurgere la o procedură concurențială – Excepție privind contractele care intră în domeniul cooperării între entitățile publice – Contract prin care se încredințează unei instituții publice care are un scop neeconomic gestionarea registrelor în materia taxei pe autovehicule”
Apropierea legislațiilor – Proceduri de atribuire a contractelor de achiziții publice de lucrări, de bunuri și de servicii – Directiva 2014/24 – Contracte de achiziții publice încheiate între entități din sectorul public – Excludere referitoare la contractele care intră în sfera cooperării între instituții publice – Condiții de aplicare – Conținut – Contract care are ca obiect exclusiv achiziționarea unei prestații în schimbul plății unei remunerații – Excludere
[Directiva 2014/24 a Parlamentului European și a Consiliului, art. 12 alin. (4)]
(a se vedea punctele 23 și 24 și dispozitivul)
Dispozitivul
Articolul 12 alineatul (4) din Directiva 2014/24/UE a Parlamentului European și a Consiliului din 26 februarie 2014 privind achizițiile publice și de abrogare a Directivei 2004/18/CE
trebuie interpretat în sensul că
se opune unei dispoziții naționale care permite atribuirea directă, fără cerere de ofertă, a contractului de servicii privind gestionarea arhivei regionale a taxei pe autovehicule unei instituții publice neeconomice care are ca misiune gestionarea arhivei naționale publice a autovehiculelor, în măsura în care acest contract are ca obiect exclusiv achiziționarea unei prestații în schimbul plății unei remunerații.